**Zalaapáti Községi Önkormányzat**

**Polgármesterétől**

**Előterjesztés: Zalaapáti Községi Önkormányzat 2018. évi költségvetéséhez, a Képviselő-testület 2018. február 27.-i ülésére.**

**Tisztelt Képviselő-testület!**

Az államháztartásról szóló többször módosított 2011. évi CXCV.törvény 23.§-a alapján a 2018. évi költségvetés tervezetét elkészítettük.

A költségvetés számszaki adatait a mellékletek tartalmazzák.

A költségvetésben a bevételi és kiadási főösszeg 352.071.251 Ft.

**Bevételek alakulása:**

Önkormányzatok normatív állami hozzájárulása jogcímen 198.211.767 Ft került meghatározásra a költségvetési törvény 2.számú melléklete alapján.

Felhalmozási célú önkormányzati támogatások közt kerültek megtervezésre a vis-maior támogatások 13.950.000 Ft értékben, amely három célt foglal magába, az út-, partfal- és a kápolna helyreállításhoz nyújtanak 90 %-os intenzitású segítséget. Itt került tervezésre még a Községháza felújításához nyújtott 30.000.000 Ft-os fejlesztési célú támogatás.

Működési célú támogatás a társadalombiztosítási alapoktól 10.734.600 Ft összegben került tervezésre, mely a védőnői és a fogorvosi szolgálat időarányos költségeihez nyújt támogatást. Működési célú támogatások az állami alapoktól soron 8.321.547 Ft, a jelenleg élő szerződések alapján a közfoglalkoztatás támogatásához megtervezett 2018. évi összeg.

A helyi önkormányzatoktól történő átvétel az Intézményi Étkeztetés, az Óvodák és a Közös Hivatal finanszírozásához átvett pénzeket tartalmazza.

Egyéb felhalmozási célú támogatás a Termelőfalu program elszámolása után az önkormányzat részére még járó támogatási összeg 3.884.000 Ft értékben.

 Helyi adó bevételeinket is a 2017.évi teljesítési szinthez közelítve alakítottuk, mely szerint a magánszemélyek kommunális adója 10.200.000 Ft, az iparűzési adó 17.500.000 Ft, idegenforgalmi adó 273.000 Ft, a talajterhelési díj és pótlék bevételünk együttesen 880.000 Ft összegben szerepel a költségvetési előterjesztésben. Gépjárműadóból a beszedett összeg 40%-a marad az önkormányzatnál, mely esetünkben 4.000.000 Ft.

Igazgatási szolgáltatási díjból, szabálysértési bírságból 10.000 Ft-os nagyságrenddel számolunk. Készletértékesítéssel a beterjesztett tervezetben nem számoltunk. Szolgáltatásai díjaknál a temetői létesítményhez kapcsolódó bevételek, sírhely, hűtési díj, az iskola és közösségi busz üzemeltetési díjához való hozzájárulás, lakás, garázs és egyéb helyiségek bérbeadásából származó bevételek szerepelnek 5.000.000 Ft-os nagyságrendben.

Közvetített szolgáltatások 750.000 Ft-os összege a víz- és szennyvízdíjak továbbszámlázott összege a lakásbérlők felé.

Az önkormányzati vagyon működtetésével kapcsolatos bevételek közt szerepel a lakosság által befizetett szennyvíz rákötési díj.

Az egyéb működési bevételeink közt kerültek megtervezésre a már lejáró babakötvények biztosító által visszatérített összege.

Az értékesítések és nyújtott szolgáltatások keretében felszámított ÁFA bevételéből 250.000 Ft-os bevétellel számolunk.

Működési célú kölcsön megtérülések közt került kimutatásra az előző években nyújtott szociális kölcsönök idei évre esedékes törlesztő részletei.

Előző évi pénzmaradvány 11.585.976 Ft, mely előző évi megelőlegezés, a már leutalt és még el nem költött támogatások valamint kifizetetlen számlák miatt részben kötelezettséggel terhelt.

**Kiadások alakulása:**

Működési kiadásokra 281.663.621 Ft került megtervezésre:

ezen belül a személyi juttatásokra 31.911.238 Ft, a munkaadót terhelő járulékokra 6.254.426 Ft, a dologi kiadásokra 42.813.437 Ft, szociális célú támogatásokra 9.941.000 Ft, támogatásértékű működési kiadásokra (finanszírozási kiadásokra ) 186.793.520 Ft, működési célú átadásokra 3.950.000 Ft.

Működési tartalék előirányzata a 2018.évi költségvetési tervezetben 4.426.750 Ft.

Az működési kiadás közt került megtervezésre:

- a Közös Hivatal, az önkormányzati igazgatási tevékenység tervezett előirányzata, a községgazdálkodási szolgáltatásnál tervezett előirányzat. A temetőfenntartás tervezett kiadási összege.

- a közvilágítás üzemeltetésével kapcsolatosan felmerülő kiadások, a háziorvosi szolgálatnál tervezett dologi kiadások, a védőnői szolgálat tervezett költségei, a háziorvosi és fogorvosi alapellátás és ügyelet szolgáltatási díja.

- a köztisztasági tevékenységnél megtervezett lomtalanítási díj.

- szociális célú támogatások előirányzata, a művelődési intézmény tervezett kiadásai, sport feladatok támogatására biztosított előirányzat.

- kábeltévé szolgáltatás kiadásainak fedezetére, személyszállítási szolgáltatás kiadásaihoz, mely az iskolabusz üzemeltetési költségeit tartalmazza.

A felújítási és beruházási kiadásokra 65.780.880 Ft került tervezésre, melyet részletesen a 3. számú mellékletben mutatunk be.

Kérem a Képviselő-testületet, hogy a 2018. évi költségvetés tervezéséről szóló előterjesztésemet megvitatni szíveskedjenek.

**Zalaapáti, 2018. február 15.**

 **Vincze Tibor**

 **polgármester**